CELEX: 52017PC0430
Language: da
Date: 2017-08-11
Title: Forslag til RÅDETS AFGØRELSE om indgåelse af aftalen om videnskabeligt og teknologisk samarbejde mellem Den Europæiske Union og Den Arabiske Republik Egypten, som fastsætter vilkårene og betingelserne for Den Arabiske Republik Egyptens deltagelse i partnerskabet for forskning og innovation i Middelhavsområdet (PRIMA)

EUROPA-KOMMISSIONEN
            Bruxelles, den 11.8.2017
            COM(2017) 430 final
            2017/0196(NLE)
            Forslag til
            RÅDETS AFGØRELSE
            om indgåelse af aftalen om videnskabeligt og teknologisk samarbejde mellem Den Europæiske Union og Den Arabiske Republik Egypten, som fastsætter vilkårene og betingelserne for Den Arabiske Republik Egyptens deltagelse i partnerskabet for forskning og innovation i Middelhavsområdet (PRIMA)
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Den 30. maj 2017 bemyndigede Rådet Kommissionen til at indlede forhandlinger på vegne af Unionen med Den Arabiske Republik Egypten ("Egypten") om en international aftale mellem Unionen og Egypten, hvori der fastsættes vilkår og betingelser for Egyptens deltagelse i partnerskabet for forskning og innovation i Middelhavsområdet ("PRIMA"). 
            
            
               
               
                  Ifølge betingelserne i Rådets bemyndigende afgørelse kan forhandlingerne først indledes efter, at Europa-Parlamentet og Rådet har vedtaget en afgørelse om Den Europæiske Unions deltagelse i partnerskabet for forskning og innovation i Middelhavsområdet (PRIMA), der iværksættes af flere medlemsstater. 
               
               
               
                  Forhandlingerne blev indledt den 26. juni 2017 og blev afsluttet den 27. juli 2017, hvor udkastet til aftale blev paraferet af repræsentanter for de kommende parter. Udkastet til aftale, som er knyttet til dette forslag, er i overensstemmelse med Rådets forhandlingsdirektiver. I aftalen fastsættes det navnlig, at vilkårene og betingelserne for Egyptens deltagelse i PRIMA skal være dem, der er fastsat i afgørelse (EU) 2017/1324
                     1
                  , idet der henvises direkte til EU-retsakten.
               
               
               
                  For at sikre beskyttelsen af Unionens finansielle interesser, navnlig de beføjelser, som Kommissionen, Det Europæiske Kontor for Bekæmpelse af Svig, Revisionsretten og PRIMA's gennemførelsesstruktur (PRIMA-IS) har til at foretage revisioner og undersøgelser i overensstemmelse med gældende EU-lovgivning, henviser aftalen specifikt til de relevante bestemmelser i afgørelse (EU) 2017/1324 og forpligter parterne til at yde al nødvendig bistand for at sikre deres gennemførelse. Dertil kommer, at det i den kommende aftale understreges, at parterne skal være enige om de nærmere bestemmelser for denne bistand, idet sådanne bestemmelser er afgørende for samarbejdet i henhold til aftalen. På Egyptens anmodning – og som aftalt under forhandlingerne – er der indsat en supplerende betragtning i aftalens præambel, som afspejler, at fuldt samarbejde og fuld samordning mellem de to kommende parters kompetente myndigheder er afgørende for gennemførelsen af den fremtidige aftale.
               
               
               
            
            
               •Sammenhæng med de gældende regler på samme område
            
            
               
                  Som det også fremgår af konsekvensanalysen af PRIMA
                     2
                  , er PRIMA's åbenhed over for deltagelse af tredjelande såsom Egypten i overensstemmelse med målsætningerne for det internationale samarbejde inden for forskning og innovation som beskrevet i Kommissionens meddelelse fra 2012 "Styrket og mere målrettet samarbejde mellem EU og internationale parter inden for forskning og innovation: en strategisk tilgang"
                     3
                   og rammeprogrammet Horisont 2020, som fremmer samarbejdet med tredjelande inden for videnskab, teknologi og innovation med henblik på at håndtere globale samfundsmæssige udfordringer og støtte Unionens eksterne politikker. Aftalen er ligeledes i tråd med den gældende Euro-Middelhavs-aftale om oprettelse af en associering mellem De Europæiske Fællesskaber og deres medlemsstater på den ene side og Den Arabiske Republik Egypten på den anden side
                     4
                   og med om indgåelse af aftalen om videnskabeligt og teknologisk samarbejde mellem Det Europæiske Fællesskab og Den Arabiske Republik Egypten
                     5
                  , som fastsætter bestemmelser for samarbejdet mellem Unionen og Egypten inden for forskning og teknologisk udvikling og fremmer aktiviteter inden for forskning og teknologisk udvikling på områder af fælles interesse. 
               
            
            
               •Sammenhæng med Unionens politik på andre områder
            
            
               
                  Gennemførelsen af PRIMA i tæt samarbejde med tredjelande såsom Egypten hænger ligeledes sammen med og er relevant for andre af Unionens politikker såsom migrationspolitik, udviklingspolitik og naboskabspolitik.
               
            
            
               2.JURIDISKE ASPEKTER AF FORSLAGET
            
            
               
                  Forslaget til Rådets afgørelse er baseret på artikel 186 og artikel 218, stk. 6, litra a), i traktaten om Den Europæiske Unions funktionsmåde.
               
            
            
         
         
            
               Kommissionen foreslår i lyset af ovenstående, at Rådet indgår aftalen på vegne af Den Europæiske Union.
            
            
            
            
               2017/0196 (NLE)
            
            
               Forslag til
            
            
               RÅDETS AFGØRELSE
            
            
               om indgåelse af aftalen om videnskabeligt og teknologisk samarbejde mellem Den Europæiske Union og Den Arabiske Republik Egypten, som fastsætter vilkårene og betingelserne for Den Arabiske Republik Egyptens deltagelse i partnerskabet for forskning og innovation i Middelhavsområdet (PRIMA)
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 186, sammenholdt med artikel 218, stk. 6, litra a,
            
            
               under henvisning til forslag fra Europa-Kommissionen,
            
            
               under henvisning til Europa-Parlamentets godkendelse, og 
            
            
               ud fra følgende betragtninger:
            
            
               (1)Ved Europa-Parlamentets og Rådets afgørelse (EU) 2017/1324
                  6
                fastsættes Unionens deltagelse i partnerskabet for forskning og innovation i Middelhavsområdet ("PRIMA"), der iværksættes i fællesskab af flere medlemsstater.
            
            
               (2)Den Arabiske Republik Egypten ("Egypten") har udtrykt ønske om at tilslutte sig PRIMA som deltagerland på lige fod med medlemsstaterne og de lande, der er associeret med Horisont 2020, som deltager i PRIMA.
            
            
               (3)I henhold til artikel 1, stk. 2, i afgørelse (EU) 2017/1324 bliver Egypten deltagerland, forudsat at der indgås en international aftale om videnskabeligt og teknologisk samarbejde med Unionen, der fastlægger vilkårene og betingelserne for Egyptens deltagelse i PRIMA.
            
            
               (4)I overensstemmelse med Rådets afgørelse <XXX>
                  7
                blev aftalen om videnskabeligt og teknologisk samarbejde mellem Den Europæiske Union og Den Arabiske Republik Egypten, som fastsætter vilkårene og betingelserne for Den Arabiske Republik Egyptens deltagelse i partnerskabet for forskning og innovation i Middelhavsområdet (PRIMA), undertegnet på vegne af Unionen den XX.XX.20XX med forbehold af dens senere indgåelse.
            
            
               (5)Aftalen bør godkendes på Den Europæiske Unions vegne —
            
            
               VEDTAGET DENNE AFGØRELSE: 
            
            
               Artikel 1
            
            
               Aftalen om videnskabeligt og teknologisk samarbejde mellem Den Europæiske Union og Den Arabiske Republik Egypten, som fastsætter vilkårene og betingelserne for Den Arabiske Republik Egyptens deltagelse i partnerskabet for forskning og innovation i Middelhavsområdet (PRIMA), godkendes hermed på Den Europæiske Unions vegne.
            
         
         
            
               Teksten til aftalen er knyttet som bilag til denne afgørelse.
            
            
               Artikel 2
            
            
               Formanden for Rådet udpeger den person, som på Unionens vegne er beføjet til at give meddelelse i henhold til aftalens artikel 4, stk. 2, med henblik på at udtrykke Unionens samtykke til at blive bundet af aftalen.
            
            
               Artikel 3
            
            
               Denne afgørelse træder i kraft den [dagen for vedtagelsen].
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
            
                  
                     (1)
                  Europa-Parlamentets og Rådets afgørelse (EU) 2017/1324 af 4. juli 2017 om Unionens deltagelse i partnerskabet for forskning og innovation i Middelhavsområdet (PRIMA), der iværksættes i fællesskab af flere medlemsstater (EUT L 185 af 18.7.2017, s. 1).
               
               
                  
                     (2)
                  SWD(2016) 332 final af 18.10.2016.
               
               
                  
                     (3)
                  COM(2012) 497 final.
               
               
                  
                     (4)
                  EUT L 304 af 30.9.2004, s. 39.
               
               
                  
                     (5)
                  EUT L 182 af 13.7.2005, s. 12.
               
               
                  
                     (6)
                  Europa-Parlamentets og Rådets afgørelse (EU) 2017/1324 af 4. juli 2017 om Unionens deltagelse i partnerskabet for forskning og innovation i Middelhavsområdet (PRIMA), der iværksættes i fællesskab af flere medlemsstater (EUT L 185 af 18.7.2017, s. 1).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 11.8.2017
            COM(2017) 430 final
            BILAG
            til
            Forslag til RÅDETS AFGØRELSE
            om indgåelse af aftalen om videnskabeligt og teknologisk samarbejde mellem Den Europæiske Union og Den Arabiske Republik Egypten, som fastsætter vilkårene og betingelserne for Den Arabiske Republik Egyptens deltagelse i partnerskabet for forskning og innovation i Middelhavsområdet (PRIMA)
            
               
         
         
            
               Aftale om videnskabeligt og teknologisk samarbejde mellem Den Europæiske Union og Den Arabiske Republik Egypten, som fastsætter vilkårene og betingelserne for Den Arabiske Republik Egyptens deltagelse i partnerskabet for forskning og innovation i Middelhavsområdet (PRIMA)
            
            
            
            
               Den Europæiske Union (i det følgende benævnt "Unionen"),
            
            
               på den ene side,
            
            
               og
            
            
               Den Arabiske Republik Egypten (i det følgende benævnt "Egypten"),
            
            
               på den anden side,
            
            
               (i det følgende benævnt "parterne"),
            
            
            
               der henviser til, at der ved Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Den Arabiske Republik Egypten på den anden side, som trådte i kraft den 1. juni 2004, etableres et videnskabeligt og teknologisk samarbejde,
            
            
            
               der henviser til, at der med aftalen om videnskabeligt og teknologisk samarbejde mellem Det Europæiske Fællesskab og Den Arabiske Republik Egypten, som trådte i kraft den 27. februar 2008, etableres en formel ramme for parternes samarbejde inden for videnskabelig og teknologisk forskning,
            
            
            
               der henviser til, at Europa-Parlamentets og Rådets afgørelse (EU) 2017/1324 om Den Europæiske Unions deltagelse i partnerskabet for forskning og innovation i Middelhavsområdet (PRIMA), der iværksættes af flere medlemsstater, regulerer vilkårene og betingelserne for deltagelse i initiativet for EU-medlemsstaterne og de lande, der er associeret med Horisont 2020, navnlig deres finansielle forpligtelser og deltagelse i initiativets styrende strukturer,
            
            
            
               der henviser til, at Egypten ifølge vilkårene og betingelserne i afgørelse (EU) 2017/1324 bliver deltagerland i PRIMA, forudsat at der indgås en international aftale om videnskabeligt og teknologisk samarbejde med Unionen, der fastsætter vilkårene og betingelserne for Egyptens deltagelse i PRIMA,
            
            
                
            
            
               der henviser til, at Egypten har udtrykt ønske om at tilslutte sig PRIMA som deltagerland på lige fod med medlemsstaterne og de lande, der er associeret med Horisont 2020, som deltager i PRIMA,
            
         
         
            
            
               der henviser til, at en international aftale mellem Unionen og Egypten er nødvendig for at regulere Egyptens pligter og rettigheder som deltagerland i PRIMA,
            
            
            
               der henviser til, at fuldt samarbejde og fuld samordning mellem parternes kompetente myndigheder er afgørende for aftalens gennemførelse,
            
            
            
            
               ER BLEVET ENIGE OM FØLGENDE:
            
            
            
            
               Artikel 1
            
            
            
               Formål
            
            
            
               Formålet med denne aftale er at fastsatte vilkår og betingelser for Egyptens deltagelse i partnerskabet for forskning og innovation i Middelhavsområdet (PRIMA).
            
            
            
               Artikel 2
            
            
            
               Vilkår og betingelser for Egyptens deltagelse i PRIMA
            
            
            
               Vilkårene og betingelserne for Egyptens deltagelse i PRIMA er dem, der er fastsat i Europa-Parlamentets og Rådets afgørelse (EU) 2017/1324 om Den Europæiske Unions deltagelse i partnerskabet for forskning og innovation i Middelhavsområdet (PRIMA), der iværksættes af flere medlemsstater. Parterne overholder de forpligtelser, som er fastsat i denne afgørelse, og træffer passende foranstaltninger, navnlig ved at yde al nødvendig bistand for at sikre gennemførelsen af afgørelsens artikel 10, stk. 2, og artikel 11, stk. 3 og 4. De nærmere bestemmelser for denne bistand aftales mellem parterne, idet sådanne bestemmelser er afgørende for samarbejdet i henhold til aftalen.
            
         
         
            
            
            
               Artikel 3
            
            
            
               Territorial anvendelse
            
            
            
               Denne aftale gælder på den ene side for de områder, hvor traktaten om Den Europæiske Unions funktionsmåde og traktaten om Den Europæiske Union finder anvendelse, og på den anden side for Egyptens område.
            
            
            
            
            
               Artikel 4
            
            
            
               Midlertidig anvendelse, ikrafttræden og varighed
            
            
            
               1. Parterne godkender denne aftale efter deres egne procedurer. 
            
            
            
               2. Aftalen træder i kraft på den dag, hvor begge parter gennem diplomatiske kanaler har underrettet hinanden om, at de har afsluttet de i stk. 1 nævnte procedurer. Efter dens undertegnelse og i afventning af dens ikrafttræden anvender parterne aftalen fra den dato, hvor Unionen modtager meddelelse om, at Egypten har afsluttet de i stk. 1 nævnte procedurer.
            
            
            
               3. Denne aftale forbliver i kraft, så længe afgørelse (EU) 2017/1324 er i kraft, medmindre én af parterne opsiger aftalen i henhold til artikel 5.
            
            
         
         
            
            
               Artikel 5
            
            
            
               Opsigelse
            
            
            
               1. Hver af parterne kan til enhver tid opsige aftalen ved skriftligt at underrette den anden part om sin hensigt om at opsige aftalen. 
            
            
            
               Opsigelsen får virkning seks måneder efter den dato, hvor den skriftlige meddelelse når modtageren.
            
            
            
               2. Projekter og aktiviteter, der er i gang på tidspunktet for opsigelsen af aftalen, fortsætter, indtil de er fuldført i henhold til vilkårene i aftalen.
            
            
            
               3. Parterne træffer efter fælles overenskomst afgørelse om eventuelle andre følger af denne aftales opsigelse.
            
            
            
            
               Artikel 6
            
            
               Tvistbilæggelse
            
            
            
               Den tvistbilæggelsesprocedure, der er fastsat i artikel 82 i Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Den Arabiske Republik Egypten på den anden side, finder anvendelse på alle tvister i forbindelse med anvendelse eller fortolkning af nærværende aftale.
            
            
            
         
         
            
               Denne aftale er udfærdiget i to eksemplarer på bulgarsk, dansk, engelsk, estisk, finsk, fransk, græsk, italiensk, kroatisk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk, ungarsk og arabisk, idet hver af disse tekster har samme gyldighed.